নতুন রেকর্ড রিঙ্কু সিং-এর! পিছনে ফেললেন কোহলিকে

ওয়েব ডেস্ক : নিউজিল্যান্ডের (Newzeland) বিরুদ্ধে টি২০ সিরিজে মাত্র দু’বার ব্যাটিং করার সুযোগ পেয়েছেন রিঙ্কু সিং (Rinku Singh)। সেটা হল প্রথম ম্যাচ ও চতুর্থ ম্যাচ। প্রথম ম্যাচে করেছিলেন ৪৪ রান। চতুর্থ ম্যাচে করেছেন ৩৯ রান। তবে ব্যাটিংয়ে ঠিকমতো সুযোগ না পেলেও, অসাধারণ ফিল্ডিং করেছেন তিনি। এর জন্য নতুন রেকর্ড তৈরি করলেন রিঙ্কু।

বিশাখাপত্তনমের ম্যাচে চারটে ক্যাচ ধরেছেন রিঙ্কু সিং (Rinku Singh)। যা ভারতের মাটিতে নন উইকেটকিপার ফিল্ডারের পক্ষে সবচেয়ে বেশি। এতগুলি ক্যাচ নিয়ে তিনি টপকে গেলেন বিরাট কোহলিকে (Virat Kohli)। কারণ, ‘কিং কোহলি’ ভারতের মাটিতে একটি ম্যাচে তিনটি ক্যাচ নিয়েছিলেন। কিন্তু রিঙ্কু তাঁকে টপকে একটি ম্যাচে নিলেন চারটি উইকেট। এছাড়া নিউজিল্যান্ডের বিরুদ্ধে চারটি ক্যাচ নেওয়ারও রেকর্ড গড়েছেন তিনি। এই রেকর্ড আগে ছিল পাকিস্তানের সাইম আয়ুবের কাছে।

আরও খবর : ভারত হারলেও বিশাখাপত্তনমের ‘ট্র্যাজিক হিরো’ শিবম দুবে

অন্যদিকে কলকাতা নাইট রাইডার্সের অধিনায়ক অজিঙ্কে রাহানেও একটি ম্যাচে চারটি ক্যাচ নেওয়ার রেকর্ড গড়েছিলেন। তা করেছিলেন ২০২৪ সালে। বার্মিংহামে ইংল্যান্ডের বিরুদ্ধে টি২০-তে। কিন্তু রিঙ্কু এই রেকর্ড গড়লেন দেশের মাটিতে।

প্রসঙ্গত, রিঙ্কু (Rinku Singh) হলেন ভারতের শক্তিশালী ব্যাটারদের মধ্যে একজন। কিন্তু ফিল্ডিংয়েও নিজের ছাপ ফেলেছেন। তিনি দলের রান বাঁচানোর পাশাপাশি একাধিক ক্যাচও নিয়েছেন। বুধবারের ম্যাচে তিনি গ্লেন ফিলিপস, ডেভন কনওয়ে, টিম শেইফার্ট, জাকারি ফকসের ক্যাচ নিয়েছিলেন। ব্যাট হাতে করেছিলেন ৩৯ রান। কিন্তু তা সত্বেও গতকালের ম্যাচ ৫০ রানে হেরেছে ভারত (India)।